b'\n_START_ARTICLE_\nRAT (turbina)\n_START_PARAGRAPH_\nRAT - Ram Air Turbine je majhna vetrna turbina na letalih, ki se uporablja v zasilnih primerih, kot je npr. odpoved vseh motorjev in APU naprave. RAT je po navadi spravljena v strani trupa ali pa krila in se aktivira, ko je potrebno. Prinicip delovanja je isti kot pri obi\xc4\x8dajni vetrni turbini, zrak premikajo\xc4\x8dega letala zadane lopatice in tako vrti rotor, ki poganja hidravli\xc4\x8dno \xc4\x8drpalko ali pa elektri\xc4\x8dni generator. Proizvedena energija se uporablja za pogon najbolj pomembnih naprav kot so npr. krmilni sistem in hidravlika._NEWLINE_RAT se v praksi sorazmerno redko uporablja, ker ima obi\xc4\x8dajno vsak motor svoj generator in hidravli\xc4\x8dno \xc4\x8drpalko, poleg tega ima \xc5\xa1e APU svoj generator. Tako je verjetnost izgube vseh sistemov zelo majhna._NEWLINE_Prvo potni\xc5\xa1ko letalo s RAT-om je bil Vickers VC10 iz 1960ih. Airbus A380 ima najve\xc4\x8djo RAT turbino s premerom 1,63 metra, obi\xc4\x8dajne imajo po navadi premer okrog 80 cm. Razpon mo\xc4\x8di je okrog 5-70 kW._NEWLINE_RAT turbine se \xc5\xa1iroko uporabljajo tudi v voja\xc5\xa1kih letalih._NEWLINE_Glavna proizvajalca RAT sistemov v ZDA sta Honeywell in Hamilton Sundstrand.'